Медаль «Ветэран Узброеных Сіл СССР»

Меда́ль «Ветэра́н Узбро́еных Сіл СССР» — дзяржаўная ўзнагарода СССР. Заснаваны Указам Прэзідыума Вярхоўнага Савета СССР ад 20 мая 1976 года.

Аўтар малюнка медаля — мастак Р. М. Пылыпів.

 Статут медаля 
Медалём «Ветэран Узброеных Сіл СССР» узнагароджваюцца ваеннаслужачыя Савецкай Арміі, Ваенна-Марскога Флота, пагранічных і ўнутраных войскаў, якія бездакорна праслужылі ў Узброеных Сілах СССР 25 і больш каляндарных гадоў.

Медаль «Ветэран Узброеных Сіл СССР» носіцца на левым боку грудзей і размяшчаецца пасля медаля «Ветэран працы».

Медалём «Ветэран Узброеных Сіл СССР» было ажыццёўлена каля 800 000 узнагароджанняў.

 Апісанне медаля 
Медаль «Ветэран Узброеных Сіл СССР» вырабляецца з сплаву тампака, пасярэбраная, мае форму правільнага круга дыяметрам 32 мм.

На адным боку медаля ў верхняй частцы змешчана пяціканцовая рубінава-чырвоная эмалевая зорка, накладзеная на рэльефную выяву сярпа і молата. Пад выявай сярпа і молата размешчаны выпуклы надпіс «СССР» і рэльефная выява лаўровай галіны. У ніжняй частцы медаля па акружнасці на малюнку стужкі размешчаны надпіс «ВЕТЕРАН ВООРУЖЕННЫХ СИЛ». Аверс медаля аксідзіраваны, абрамлены борцікам.

Рэверс медаля матавы.

Медаль пры дапамозе вушка і кольца злучаецца з пяцівугольнай калодкай, пакрытай шаўковай шэрай муаравай стужкай шырынёй 24 мм з чатырма аранжавымі і трыма чаргуючыміся чорнымі палоскамі ўздоўж правага края стужкі і двума чырвонымі палоскамі ўздоўж яе левага края. Шырыня аранжавых і чорных палосак 1 мм, чырвоных — 3 мм і 1 мм.

 Народны фальклор 
У вайсковым асяроддзі СССР дадзены медаль называлі «чорным» або «магільным», так як яго атрыманне пасля трох медалёў «За бездакорную службу» («пясочных медалёў») азначала заканчэнне ваеннай службы і выхад у запас.

 Літаратура 
 Володин А. Н., Мерлай Н. М. Медали СССР. — СПб.: Печатный двор, 1997. — С. 214—215. — ISBN 5-7062-0111-0.
 Колесников Г. А., Рожков А. М. Ордена и медали СССР. — Мн.: Народная асвета, 1986. — С. 63.
 Спасылкі 
 Медаль «Ветэран Узброеных Сіл СССР». Медалі і ордэны СССР

 Гл. таксама 
 Ветэран ваеннай службы

Катэгорыя:Узнагароды паводле алфавіта
Катэгорыя:З’явіліся ў 1976 годзе